**ΓΥΜΝΑΣΙΟ ΠΑΜΦΙΛΩΝ**

**ΣΧΟΛΙΚΟ ΕΤΟΣ 2020-2021**

Αγαπητοί γονείς ,κηδεμόνες και αγαπητά μας παιδιά,

Καλώς ορίσατε και πάλι στο Σχολείο μας. Είναι μεγάλη η χαρά μας να συναντιόμαστε και με συγκίνηση υποδεχόμαστε στην οικογένεια του Γυμνασίου Παμφίλων τα νέα παιδιά της Α΄τάξης του Γυμνασίου.

Καινούρια χρονιά με νέα δεδομένα και προκλήσεις τις οποίες καλούμαστε να αναλάβουμε. Μια χρονιά διαφορετική που απαιτεί να καταθέσουμε ό,τι καλύτερο έχουμε για την επίτευξη των στόχων μας. Σε αυτήν την προσπάθεια σας θέλουμε βοηθούς μας  και θα φροντίσουμε να τηρηθούν σχολαστικά όλοι οι κανόνες σύμφωνα με τις οδηγίες του ΕΟΔΥ. Σημαντικό ρόλο θα παίξουν σ’ αυτό και οι μαθητές μας οι οποίοι οφείλουν να είναι ιδιαίτερα προσεκτικοί και να ακολουθούν σχολαστικά τις οδηγίες που τους δίνονται.

**Βασικές επισημάνσεις:**

* Η προσέλευση των μαθητών στο σχολείο θα γίνεται από τις 7:50- 8:00π.μ. κατευθείαν στα τμήματά τους (παραλείπεται η πρωινή συγκέντρωση στην αυλή) . Επισημαίνεται ότι απαγορεύεται η έξοδος των μαθητών χωρίς σχετική άδεια από τον διευθυντή/τρια.
* Η πρωινή προσευχή θα γίνεται στις αίθουσες με την μέριμνα των διδασκόντων.
* Για τις αίθουσες διδασκαλίας έχουν προβλεφθεί τα όσα ορίζει το ΥΠΑΙΘ (διάταξη θρανίων με τις απαραίτητες αποστάσεις, απολυμαντικά, οδηγίες για τους εφήβους, που έχουν ήδη αναρτηθεί στην ιστοσελίδα του σχολείου και σε κάθε αίθουσα).
* Κατά την διάρκεια των διαλειμμάτων η αύληση των παιδιών θα γίνεται σε καθορισμένους χώρους για κάθε τάξη.
* Το Σχολείο έχει φροντίσει για την επάρκεια απολυμαντικών, αντισηπτικών και λοιπού υγειονομικού υλικού
* Τα δρομολόγια των λεωφορείων του ΚΤΕΛ από και προς το σχολείο θα γίνονται κανονικά.
* Η χρήση της μάσκας είναι υποχρεωτική για την είσοδο των μαθητών/τριών στο χώρο του σχολείου.
* **Το κυλικείο του σχολείου θα παραμείνει κλειστό.** Μεριμνήστε για νερό και φαγητό. ( Οι μαθητές/τριες απαγορεύεται να βγαίνουν έξω για την αγορά τροφίμων όπως και η είσοδος στο σχολείο ατόμων για προμήθεια αυτών –delivery).

Το Υπουργείο Παιδείας σε συνεργασία με τον ΕΟΔΥ έχει αναρτήσει  κατατοπιστικές και αναλυτικές οδηγίες, που είναι πολύ σημαντικό να μελετήσετε προσεκτικά και να φροντίσουμε όλοι μαζί για την εφαρμογή τους. Τις δύο πρώτες ώρες της πρώτης μέρας, θα παρουσιαστούν στα παιδιά οι  σχετικές οδηγίες και η αναγκαιότητα απαρέγκλιτης τήρησής τους.

**Οι οδηγίες του ΕΟΔΥ και του υπουργείου Παιδείας για τους μαθητές που επιστρέφουν στις τάξεις**

* Προστάτευσε τον εαυτό σου και το σχολείο σου
* Να βήχεις ή να φτερνίζεσαι στον αγκώνα σου ή σε χαρτομάντιλο, το οποίο θα πετάς αμέσως σε κάδο απορριμμάτων.
* Να μην βάζεις τα χέρια σου στο στόμα, στη μύτη ή στα μάτια σου.
* Να πλένεις συχνά τα χέρια σου με σαπούνι και νερό για τουλάχιστον 20 δευτερόλεπτα, ειδικά πριν τη λήψη φαγητού και μετά τη χρήση της τουαλέτας. Αν δεν υπάρχει σαπούνι και νερό, μπορείς να χρησιμοποιήσεις αλκοολούχο αντισηπτικό διάλυμα.
* Να μην ανταλλάσσεις αντικείμενα (όπως στυλό, μολύβι, γόμα, κινητό τηλέφωνο, χαρτονομίσματα, κέρματα κλπ) με τους συμμαθητές σου.
* Να κρατάς απόσταση 1,5 μ. με τους συμμαθητές σου μέσα στην τάξη και στους άλλους χώρους του σχολείου, καθώς και με τους φίλους και γνωστούς σου έξω από το σχολείο.
* Σε περίπτωση που εμφανίσεις πυρετό, βήχα ή δυσκολία στην αναπνοή να ενημερώσεις άμεσα τους γονείς/κηδεμόνες σου ή τον καθηγητή σου και να μείνεις σπίτι μέχρι να νιώσεις τελείως καλά.
* Για περισσότερες πληροφορίες, υποστήριξη ή παρέμβαση μπορείτε να απευθυνθείτε στην ειδική ομάδα επιστημόνων του ΕΟΔΥ :
* Για ιατρική υποστήριξη και παρέμβαση: 210 5212054, 210 5212056, 210 5212058
* Για ψυχολογική υποστήριξη και παρέμβαση: 215 215 6060